
**Tlačová správa**

**19. marec 2021**

**Úplne Nová Dacia Spring: S príchodom jari prichádza aj na slovenský trh**




* **S novou Dacia Spring je elektromobilita dostupnejšia pre všetkých.**
* **Mestské vozidlo so vzhľadom SUV je 100 % elektrické. So štedrým priestorom pre 4 dospelých a dojazdom 230 km podľa kombinovaného cyklu WLTP (305 km WLTP City).**
* **Pripravte sa na 20. marec... *Spring is coming...***
* **A o necelý mesiac bude v ponuke aj pre slovenských zákazníkov.**

**Dacia otrasie automobilovým svetom svojím prvým 100 % elektrickým modelom.** Kompaktné a úplne nové 4-miestne vozidlo. Asertívny dizajn, kompaktné rozmery a nové charakteristické LED svetlomety – Dacia Spring kombinuje svižnosť mestského vozidla so vzhľadom dobrodruha. Na prvý pohľad zaujme zvýšená svetlá výška, robustné predné a zadné nárazníky, ochrana podbehov a strešné lišty, ktoré vozidlu dodávajú vzhľad SUV. Dacia Spring je predstaviteľom prednej línie elektrickej revolúcie.

Dacia Spring je vybavená 100 % elektrickým motorom s výkonom 33 kW, ktorý vďaka absencii radenia ponúka dostatok dynamiky a absolútne plynulú jazdu. Vďaka akumulátorom s kapacitou 27,4 kWh je dojazd v mestskom cykle WLTP až 305 km a v kombinovanom cykle WLTP až 230 km. A navyše, na akumulátory je poskytovaná záruka 8 rokov alebo na 120 000 kilometrov.

**Exkluzívne pre každého**

Na oslavu elektrickej revolúcie bolo preto pre značku Dacia úplne prirodzené rezervovať si prvý jarný deň na začiatok reklamnej kampane a vyraziť na cestu so skupinou umelcov a rozšíriť, že #Springiscoming a zároveň začať novú zábavnú a pestrú kampaň, ktorá odhalí elektrickú mobilitu dostupnú pre všetkých.




Dacia v spolupráci s reklamnou agentúrou Publics Sonseil vytvorili reklamnú kampaň, ktorá všetkým pripomína filozofiu značky, ktorá spočíva v tom, že v modeloch poskytuje to najpodstatnejšie a sprístupní to všetkým (Exkluzívne pre všetkých).

Reklama sa nakrúcala v Madride pod vedením Jamesa F. Cotona na cover piesne Mad World od Noëm. Zobrazuje dva paralelné svety, jeden vedľa druhého, ktoré sa ale navzájom nesúdia: jeden je ultra-exkluzívny a druhý všeobecný, vrátane modelu Dacia.

Slogan: ALL-NEW DACIA SPRING. All electric. Exclusively for all. [Úplne Nová Dacia Spring. Úplne elektrická. Exkluzívne pre všetkých.] Všetky vozidlá by mali byť univerzálne prístupné pre všetkých, vrátane elektromobilov.

Reklama opäť raz porušuje zaužívané pravidlá a predstavuje značku Dacia ako značku, ktorá otrasie automotive priemyslom.



O necelý mesiac sa budú môcť aj slovenskí zákazníci presvedčiť o tom, že Dacia Spring je prvý, skutočne cenovo dostupný elektromobil. V priebehu apríla budú spustené predobjednávky na prvý elektromobil z dielne Dacia.

Viac informácii o modeli Dacia Spring, press kit, fotogalériu a video materiály nájdete na stránke [TU](https://en.media.groupe.renault.com/spring.html) a [TU](https://media.renault.sk/item/33204-nova-dacia-spring-electric-elektricka-revolucia-dacie/). Link na teaser video k Novej Dacia Spring nájdete [TU.](https://intranet.grouperenault.com/declic/en/post/sales-and-marketing/spring-is-coming-so-is-dacia-spring/21408/)

**O značke Dacia**

Značka Dacia je súčasťou Skupiny Renault. Je prítomná v 44 krajinách, zastúpená najmä v Európe a v oblasti Stredomoria. Značka vznikla v Rumunsku v roku 1968. Skupina Renault ju kúpila a opäť uviedla na trh v roku 2004 s modelom Dacia Logan. Dacia ponúka autá za najlepšiu cenu na trhu. Vďaka svojim hviezdnym modelom Logan, Sandero & Duster, píše značka svoj úspešný príbeh. Dacia predala doteraz viac ako 7 miliónov vozidiel.

**Média kontakt:**

**Ivana Obadalová**

PR manažérka Renault Slovensko

0905 210 315

[ivana.obadalova@renault.sk](mailto:ivana.obadalova@renault.sk)